
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	26.05.2026.
	
	Nr. RD-26-187-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Rīgas valstspilsētas pašvaldības un Rīgas pašvaldības sabiedrības ar ierobežotu atbildību “Rīgas satiksme” 14.11.2011. noslēgtā pasūtījuma līguma Nr. RD-11-1490-lī 8.1. apakšpunktu, SIA “Lielais koncerts” 13.05.2026. iesniegumu par publisku pasākumu, satiksmes ierobežojumiem un par iespēju organizēt sabiedriskā transporta papildreisus 5. Lielā koncerta Mežaparka Lielajā estrādē laikā:

1. Noteikt, ka no 29.05.2026. plkst. 08.00 līdz 31.05.2026. plkst. 8.00 tiks aizliegta transportlīdzekļu apstāšanās un stāvēšana Ostas prospekta abās pusēs, posmā no Viestura prospekta līdz Mores ielai, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu.
2. Noteikt, ka 30.05.2026. tiks aizliegts braukt transportlīdzekļiem (302. ceļa zīme):

2.1. Mores ielā, posmā no krustojuma ar Ostas prospektu (virzienā uz Lēdurgas ielu un virzienā uz Briežu ielu);

2.2. pa Lēdurgas ielu, posmā no Viestura prospekta paralēlās ielas;

2.3. iebrauktuvē pie ēkas Viestura prospektā 24 un iebrauktuvē starp ēkām Viestura prospektā 20 un Viestura prospektā 22;

2.4. iebrauktuvē pie ēkas Ostas prospektā 4;

2.5. pa Čiekuru ielu, posmā no Aplokciema ielas;
2.6. pa Aplokciema ielu, posmā no Čiekuru ielas.

3. Par pasākuma norisi atbilstoši savai kompetencei ir atbildīga SIA “Lielais koncerts” pārstāve Elīna Zālīte-Saulriete (tālrunis 29333335, e-pasts: lielaiskoncerts@lielaiskoncerts.lv).

4. Rīgas valstspilsētas pašvaldības policijai kontrolēt:

4.1. transportlīdzekļu apstāšanos un stāvēšanu 1. punktā minētajā vietā norādītajā laikā, kā arī nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļautu vietu;
4.2. sabiedrisko kārtību pēc pasākuma organizatora norādījumiem.

5. Rīgas pašvaldības sabiedrībai ar ierobežotu atbildību “Rīgas satiksme” no 30.05.2026. plkst. 17.30 līdz 31.05.2026. plkst. 1.30 nodrošināt papildreisus 11. tramvaja maršrutā un 48. autobusa maršrutā.

6. Ņemt vērā, ka pasākuma organizatore – SIA “Lielais koncerts” veiks norēķinus ar:

6.1. Rīgas valstspilsētas pašvaldības policiju par 4. punktā minētajiem pakalpojumiem;

6.2. Rīgas pašvaldības sabiedrību ar ierobežotu atbildību “Rīgas satiksme” par 5. punktā minētajiem papildreisiem;

6.3. sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi un satiksmes organizācijas tehnisko līdzekļu izvietošanu 1. punktā noteiktajiem satiksmes ierobežojumiem;

6.4. sabiedrību ar ierobežotu atbildību “A.K.7” par 9. punktā minētajiem pakalpojumiem.
7. Rīgas pašvaldības sabiedrībai ar ierobežotu atbildību “Rīgas satiksme” nodrošināt informācijas par izmaiņām sabiedriskā transporta satiksmē pasākuma laikā 30.05.2026. un 31.05.2026. sniegšanu plašsaziņas līdzekļiem un ievietošanu sociālajos tīklos un mājaslapā.

8. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un satiksmes organizācijas tehnisko līdzekļu izvietošanu.
9. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajā vietā norādītajā laikā pēc Rīgas valstspilsētas pašvaldības policijas pieprasījuma.
10. Rīgas valstspilsētas pašvaldības Centrālās administrācijas Komunikācijas pārvaldei: 

10.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;

10.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

